Pretoria

She preeu-valley stiuree yn Affrick Yiass eh Pretoria. She soiag y chrouw chiannoortagh jeh'n reiltys t'ayn, as ta dagh çhaghteraght dys yn Affrick Yiass soit ayn.

Ta Pretoria ny hoie scart er Awin Apies as t'eh sheeyney shiar dys cruink veggey ny sleityn Magaliesberg. Ta enney mie er myr caayr acadoil as myr ynnyd ronsee, as ta Ollooscoill Çhaghnoaylleeaght Tshwane (TUT), Ollooscoill Pretoria (UP), Ollooscoill yn Affrick Yiass (UNISA), Coonseil cour Ronsaghey Oaylleeagh as Çhynskylagh (CSIR), as Coonseil Ronsee ny h-Oaylleeaghtyn Sheelnaue soit ayn. Chammah's shen, ta'n Undinys Ronsee Ashoonagh as Oik Stundayrtyn yn Affrick Yiass soit ayn. Va Pretoria coontit myr fer jeh ny caayryn cuirreyder ayns Cappan FIFA y Theihll, 2010.

She Pretoria yn ayrn meanagh jeh Baljaght Voirvaljagh Chaayr Tshwane va crooit trooid co-lheie kuse dy lughtyn-reill ynnydagh, goaill stiagh Bronkhorstspruit, Centurion, Cullinan, Hammanskraal as Soshanguve.

Ta Pretoria enmyssit ass y toshiagh Voortrekker Andries Pretorius, as keayrtyn ta Affrickee Yiass genmyssey eh "Caayr Jacaranda", kyndagh rish ny thousaneyn dy viljyn jacaranda ta cuirrit sheese liorish ny straaidyn as ayns ny pairkyn as garaghyn ayn.

Imraaghyn

Kianglaghyn magh

City of Tshwane; ynnyd-eggey oikoil Valjaght Voirvaljagh Chaayr Tshwane


Ronney:Yn Affrick Yiass 'sy vlein 1855
Ronney:Preeu-valjyn 'syn Affrick
Ronney:Ard-valjyn 'syn Affrick Yiass
Ronney:Arganeyssyn bentyn rish enmyn çheer-oaylleeagh
Ronney:Buill chummaltit bunnit 'sy vlein 1855
Ronney:Buill chummaltit bunnit lesh Affrickaanee
Ronney:Buill chummaltit ayns Ard-valley Tshwane